ചെളിയില് പുതഞ്ഞ കാട്ടനയെ വനപാലകര് രക്ഷപെടുത്തി കോയമ്ബത്തൂര്: കനത്ത മഴ തുടരുന്നതിനിടയില് നാട്ടിലിറങ്ങിയ കാട്ടാന ചെളിയില് വഴുതിവീണു.എട്ടുവയസ്സുള്ള കൊമ്ബനാണ് തനിച്ച് കാട് ഇറങ്ങിയത്. 2021 നവംബര് 6 ശനിയാഴ്ച ഉച്ചയ്ക്ക് ഒരുമണിക്ക് കോയമ്ബത്തൂര് ഫോറസ്റ്റ് ഡിവിഷന് പെരിയ നായക്കന് പാളയം റേഞ്ചിലെ നായക്കന് പാളയം സൗത്തിലുള്ള സി.ആര്.പി.എഫ് ക്യാമ്ബിലാണ് സംഭവം.വിവരം അറിഞ്ഞെത്തിയ വനപാലകര് ഒരുമണിക്കൂര് ശ്രമിച്ചാണ് ആനയെ രക്ഷപെടുത്തിയത്. ചളിയില് കാലുകള് കുടുങ്ങി എണീക്കാന് സാധിക്കാതെ അലറിയ ശബ്ദം കേട്ട് വനപാലകരെ വിവരം അറിയിക്കുകയായിരുന്നു. ഇതേ തുടര്ന്ന് മുതുമല കടുവ സംരക്ഷണ കേന്ദ്രം ഡോ. രാജേഷ് കുമാര്, കോവനൂര് മൃഗസംരക്ഷണ വകുപ്പ് ഡോ. വെട്രിവേല്, റേഞ്ചര് സെല്വരാജ് എന്നിവര് എത്തി തളര്ന്നുകിടന്ന ആനയ്ക്ക് ഗ്ലൂക്കോസും മരുന്നുകളും നല്കി. അഞ്ചുമണിയോടെ ജെ.സി.ബി. എത്തിച്ച് ആനയെ ഉയര്ത്തി. നില്ക്കാന് കാലുറച്ചതോടെ കൊമ്ബന് വീണ്ടുംകാട്ടിലേക്ക് കയറാതെ വനപാലകരെ വിരട്ടി. പടക്കം പൊട്ടിച്ച് വനത്തിലേക്ക് കയറ്റാനുള്ള ശ്രമം രാത്രിയിലും തുടരുകയാണ്.